Source: http://docplayer.fi/3376855-Tulevaisuuden-terveydenhuolto-2022.html
Timestamp: 2018-05-25 09:37:48+00:00
Document Index: 8504704

Matched Legal Cases: ['kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ']

tulevaisuuden terveydenhuolto PDF
Download "tulevaisuuden terveydenhuolto 2022"
1 tulevaisuuden terveydenhuolto
2 sis ä llysluettelo 3 JOHDANTO 4 ESIPUHE 5 KAIKKI LÄHTEE ASIAKKAASTA 6 VAHVISTUSTA ASIAKKAAN OMAAN VASTUUN KANTOON Ei kaikkea hyvää kaikille haluaville? Omahoito vielä käyttämätön voimavara? Miten asiakas hoidetaan yli perinteisten toimintarajojen? Tietojärjestelmissä pelastus? Innokylässä kehittämistyö liitetään osaksi palvelurakennetta TERVAsta lääke omahoitoon TAPAHTUMAN AINEISTO: 12 KANTAVAT RAKENTEET KUNTOON Tässäkö ollaan vuonna 2022? Uusi Kouvola paalutti rakenteet uudelleen Kunnissa uusin rakentein ja yksilöllisemmin eväin terveyshyötyä pitkäaikaissairauksien tehokkaammasta hoidosta 16 VOIMAVARAT VARMISTETTAVA Vaihtoehtoja monikanavaiselle rahoitukselle Rahan on seurattava potilasta Henkilöstön jaksamiseen ja uusiutumiseen panostettava Hyvä johtaminen luo puitteita sosiaalisille innovaatioille ja tukee työhyvinvointia Työkyvyn edistämisestä kehityksen kärki? Käyttämättömiä resursseja löytyy vielä Arkkiatri Pelkonen: Kaikki lähtee arvoista 22 TOIMINNAN SAUMAKOHDAT TIIVISTETÄÄN YHTEISTYÖLLÄ Yhteisen tahtotilan selkiyttämien helpottaa tekemistä Tahtoa, tavoitteita ja pelisääntöjä yhteistyökin on johtamiskysymys Toiminnan vaikuttavuus mittariksi muutoksen tarpeelle Maisema-malli näyttää mihin sote-eurot kuluvat Kohti eheämpää palvelukokonaisuutta tiedosta terveyttä terveystaltion avulla oman terveytensä hallintaan 9.30 ILMOITTAUTUMINEN JA AAMUKAHVI AVAUS Terveydenhuollon arvot ja tavoitteet Tiedustelut: Peruspalveluministeri Paula Risikko Yleisön keskustelu Millä keinoin tavoitteita kohti? Rakenteet toiminnan tukena Kansliapäällikkö Kari Välimäki Voimavarat varmistettava Ylijohtaja Aino-Inkeri Hansson Menetelmät ja prosessit Ylijohtaja Päivi Sillanaukee neuvotteleva virkamies Taina Mäntyranta, STM, puh. (09) YLEISÖN KESKUSTELU AAMUPÄIVÄN YHTEENVETO: Mitkä arvot meitä ohjaavat? Arkkiatri Risto Pelkonen SITRAN PUHEENVUORO Ohjelmajohtaja Hannu Hanhijärvi LOUNAS JA KAHVI Mahdollisuus osallistua temaattiseen lounaskeskusteluun. Näyttelyyn tutustuminen ja verkottuminen YHTEENVETO AAMUPÄIVÄN TEEMOISTA Peruspalveluministeri Paula Risikko Kolme käytännön casea: Väestölähtöiset hyvinvointipalvelut Terveyspalvelujen tilaajapäällikkö Kati Myllymäki, Kouvolan kaupunki, Perusturva Perusterveydenhuollon ja erikois- sairaanhoidon yhteistyön kehittäminen Vastuualuejohtaja, ylilääkäri Doris Holmberg-Marttila, Pirkanmaan sairaanhoitopiiri Potilas mukana asiantuntijana Keskussairaalan johtaja Martti Talja, Päijät-Hämeen sosiaali- ja terveysyhtymä ja valtioneuvos Mikko Pesälä LOPPUYHTEENVETO Peruspalveluministeri Paula Risikko PÄÄTÖS 28 KOHTAAMISIA JA KURKOTUKSIA TULEVAISUUTEEN Toimituskunta: STM / Taina Mäntyranta, Timo Keistinen ja Jukka Mattila. Sitra / Hannu Hanhijärvi, Ilmo Parvinen ja Mirja Gröhn. Tekstit: Kuule Oy / Elina Antila ja Viestintäpalvelu Tuula Vainikainen / Tuula Vainikainen. Ulkoasu ja taitto: ID BBN / Marja Aalto-Setälä ja Sari Jalava. Valokuvat: Studio Heikki Tuuli / Heikki Tuuli. Painopaikka: Euraprint Oy. Paperi: Galerie Art Silk 300 g (kannet), Galerie Art Silk 170 g (sisus). Galerie Art Silk on Suomessa valmistettu paperi. ISBN (nid.). ISBN (URL: Helsinki Julkaisu verkossa: 2
3 j o h d a n t o KOHTI KIRKKAAMPAA TULEVAISUUDEN TERVEYDEN- HUOLLON VISIOTA Tulevaisuuden terveydenhuolto julkaisu kokoaa sosiaali- ja terveysministeriön sekä Sitran yhteistyössä järjestämän Tulevaisuuden terveydenhuolto -seminaarin annin. Tapahtuma toi yhteen 530 terveydenhuollon ammattilaista, asiantuntijaa ja päättäjää yli 250 eri organisaatiosta linjaamaan muutosten suuntaa. Julkaisu luotaa tulevaisuuteen seminaariin osallistuneiden puheenvuorojen, kuultujen asiantuntija-alustusten, haastattelujen, käytäväkeskustelujen ja 120 henkilön lähettämän yli 230 tekstiviestin kautta. Tekstiviestejä on poimittu tähän julkaisuun alkuperäisessä asussaan. Se lähtee liikkeelle asiakkaan ja potilaan vastuun vahvistamisesta, jonka jälkeen hahmotetaan terveydenhuollon kantavia rakenteita, varmistetaan voimavaroja ja tiivistetään toiminnan saumakohtia. Päätteeksi esittelemme otteita päivän aikana tapahtuneista ihmisten kohtaamisista ja kurkotuksista tulevaisuuteen. Asia on ajankohtainen juuri nyt. Vuonna 2022 tulee täyteen 50 vuotta kansanterveyslain säätämisestä. Tulevaisuuden päätökset tehdään tänään. Valmisteilla olevat ja tulevat lainsäädännön uudistukset vaikuttavat keskeisesti Suomen terveydenhuoltoon. Yhteen koottujen teemojen pohjalta voidaan keskustelua edelleen jatkaa ja kirkastaa visiota terveydenhuollon tulevaisuudesta. Evoluutioprosessi on alkanut. Osallistutaan siihen yhdessä. 3
4 TERVE! HEJ! Seminaari terveydenhuollon tulevaisuudesta oli menestys. Se kokosi suuren joukon terveydenhuollon avainvaikuttajia keskustelemaan. Kriittistä ja rakentavaa keskustelua terveydenhuollon tulevaisuudesta päivän aikana todella syntyi luentosalissa, lounastapaamisissa, käytävillä ja tekstiviesteinä. Valtaosa seminaarin alustuksista ja keskustelusta on koottu tähän julkaisuun. Monia osallistujien toivomia ja ehdottamia asioita on jo tulossa uuteen Terveydenhuoltolakiin. Ja monia hyviä ehdotuksia on syytä pohtia muun tulevan lainsäädännön ja kehittämistyön yhteydessä. Lämmin kiitos kaikille osallistuneille sekä kiitos Sitralle hyvästä yhteistyöstä. Seuraavaa seminaariakin jo ehdittiin toivoa. Sellainen on varmaan tarpeen. Seminariet om hälso- och sjukvårdens framtid var en succé. Det samlade en stor grupp viktiga opinionsbildare inom hälso- och sjukvården för diskussion. Kritisk och konstruktiv diskussion om hälso- och sjukvårdens framtid uppstod verkligen under dagen i föreläsningssalen, under lunchmötena, i korridorerna och i form av textmeddelanden. De flesta av seminariets inledningsanföranden och diskussioner har sammanställts i denna publikation. Flera av deltagarnas önskemål och förslag kommer att ingå i den nya lagen om hälso- och sjukvård. Det finns skäl att överväga flera utmärkta förslag i samband med övrig kommande lagstiftning och utvecklingsarbete. Ett varmt tack till alla deltagare samt tack till Sitra för ett gott samarbete. Önskemål om ett nytt seminarium har redan framförts. Ett sådant behövs säkerligen. 4 Valokuva: Varsinais-Suomen Kokoomuksen kuvapankki
5 Kaikki lähtee asiakkaasta Toiminta MITÄ POTILAS HYÖTYY Seminaarin anti on purettu osiin. Kaikki alkaa potilaasta. Potilaan hyvää voidaan tarjota vain, jos järjestelmän kantavat rakenteet ovat terveet ja kunnossa. Suomalaisen terveydenhuoltojärjestelmän omistajia ovat edelleen uudelleen ryhmittyvät kunnat. Voimavaroja tarkastellaan uusista näkökulmista. Myös toiminnan on uusiuduttava osin radikaalistikin. Mikään ei onnistu, jos toiminnan arvopohja ei rakennu kestävälle ja eettiselle perustalle. POTILAS, ASIAKAS OMA VASTUU VAIKUTTAMINEN A R V O T Voimavarat Rakenteet / kuntakenttä 5
6 VAHVISTUSTA ASIAKKAAN OMAAN VASTUUN KANTOON Se on vaarallista sanoa, että kansalaisella on omaakin vastuuta mutta sanon sen kuitenkin. Vaikka me mitä tekisimme ja vaikka minkälaisia hoitoja kehittäisimme, jos kansalaiset eivät itse ota vielä enemmän vastuuta omasta terveydestään, niin emme me selviä tulevaisuudesta kovinkaan hyvin. Kyllä me jollain tavoin selviämme mutta emme hyvin, koska rahat loppuvat jos taudit lisääntyvät tätä vauhtia. Peruspalveluministeri Paula Risikko
8 ASI A K AS Helppoa on asettaa yleviä tavoitteita ilman vastuuta niiden toteuttamisen kustannuksista. Pakko on ruveta puhumaan myös tarjonnan rajoittamisesta. Kaikkea hyvää ei riitä kaikille. Ministerin avauksen jälkeen heräsi ajatus, että meillä on liian paljon hyviä tavoitteita ja meiltä puuttuu selvä fokusointi. Kaikki viittaa siihen, että kysyntä ja palvelujen tarve nykymallilla kasvaa koko ajan. Tarvitaan kysyntään vaikuttamista ja kansalaisten oman vastuun lisäämistä. Terveys- ja hyvinvointierojen kasvu on se keskeinen ongelma johon tulee keskittyä suuntaamalla palveluja huono-osaisimpiin. Asiakaskeskeisyys on sinänsä hyvä asia. Julkisen palvelun kehittäminen ei kuitenkaan voi perustua asiakkuuteen elimellisesti liittyvään kysyntään! Sairaat lapset, mielenterveyspotilaat ja dementit vanhukset vuodeosastolla eivät asiakas-käsitteen määreitä täytä, vaan ovat edelleen potilaita... Asiakkaat, iäkkäätkin haluavat itse olla osallisia ja voimavarana terveyden edistämisessä - myös muiden kuin itsensä osalta. Tässä iso ja kasvava resurssi. Miten mahdollistetaan? Asiakkaan asioita hoitaa usein omainen. Tukija hoitolabyrintti on yritysten, arvausten ja erehdysten viidakko, jossa selviäminen vaatii osaamista ja pitkää pinnaa. Kallista se on omaisenkin työnantajalta viemä aika. Paljon puhutaan tällä hetkellä asiakaskeskeisyydestä - asiakkaasta palvelun käyttäjänä. Usein keskusteluissa unohtuu kuntalainen, kuntalaisten terveystarpeiden mukaisesti tarjottavat palvelut. Kansalaiselle aito vastuu ja välineet itsehoitoon. Ja kun ne on annettu (ja niitähän jo on), niin luotetaan kansalaisen omaan toimintaan. Esim. uskotaan heidän omiin mittaustuloksiin eikä hukata resursseja niiden uudelleen tekemiseen ammattilaisella. Toisaalta, olisiko jo aika alkaa selkeästi priorisoimaan hoitoja, hoitopaikkoja ja hoidettavia, jotta niukat resurssit kohdistuisivat sinne, missä niillä on vaikuttavuutta. Ja priorisoidaan läpinäkyvästi siten, että myös kansalainen tietää mitä, miksi ja milloin tapahtuu priorisointia. Nythän sitä jo tehdään, mutta tavallaan kansalaiselta piilossa. Asiakkaan ja potilaan asema sekä merkitys terveydenhuollon järjestelmässä yhä vain kasvaa. Miten asiakkaan vastuu oman terveytensä ylläpitäjänä ja edistäjänä muuttuu ja minkälainen rooli hänellä on oman terveytensä päätöksenteossa? Kymmenen vuoden päästä vuonna 2022, 65 % suomalaisista on vanhuksia ja lapsia, joita loput 35 % elättää. Suurella joukolla terveydenhuollon pariin tulevista asiakkaista on useita pitkäaikaissairauksia ja sosiaalisen tuen tarpeita. Mitä tarkoittavat asiakkaalle nyt ja tulevaisuudessa perusoikeudet lainsäädännössä ja laki potilaan asemasta ja oikeuksista: oikeus hyvään terveyden- ja sairaanhoitoon, oikeus inhimilliseen kohteluun sekä tiedonsaantioikeus ja itsemääräämisoikeus? Lääketiede kehittyy ja kuolemattomuuden haave, minut pitää parantaa millä keinoilla tahansa, yleistyy. Miten toimitaan ja saadaan rahat riittämään? Suomen terveydenhuollon menot ovat tällä hetkellä noin 95 % OECD-maiden keskiarvosta, kenties tavoitteeksi voitaisiin asettaa OECD-maiden keskimääräinen rahankäyttö? Miten palvellaan asiakkaita hoitotakuun mukaisesti ja samalla kehitetään kysyntäperusteisen hoidon tarpeen ammattimaista arviointia siten, että kysyntä voidaan hallita oikein kohdentuvilla tehokkailla palveluilla? Kysynnän hallitseminen heijastuu asiakkaalle oikeana hoitona oikeaan aikaan ja tyytyväisyys kasvaa. Ei kaikkea hyvää kaikille haluaville? Asiakas tarvitsee ja haluaa tukea ja apua. Aidosti asiakaskeskeisesti toimivassa järjestelmässä toteutuvat perusarvot ja korkea moraali. Asiakas ei saa joutua kohtuuttomien valintojen eteen, häntä hoidetaan oikein, oikeassa paikassa, oikeaan aikaan hänet mukaan ottaen. Hänellä on myös mahdollisuus valita palvelujen tuottaja, sanoo kansliapäällikkö Kari Välimäki. Siirrytäänkö vähitellen hoitoon pääsystä palvelun valintaan? Potilaan tulisi ohjautua mahdollisimman suoraviivaisesti ja oikeassa vaiheessa hoitoon. Ammattilaisten tekemän hoidon arvioinnin tulisi ajoittua mahdollisimman aikaiseen vaiheeseen ja tapahtua kustannustehokkaasti. Iso osa palvelujen kysynnän arvioinnista tulisi hoitaa heti ensikontaktilla puhelimessa, jolloin vastaanotoille ohjautuisivat vain ne, jotka sinne hoidon tarpeen arvioinnin mukaan kuuluvat. Yksityisen sektorin mahdollisuuksiin täydentää julkista tarjontaa uskottiin. Kaikkea mahdollista hyvää ei julkisen vallan rahamassista kuitenkaan voida kustantaa kaikille sitä haluaville. Ajatusta kannatettiin myös yleisöstä. Omahoito vielä käyttämätön voimavara? Suomalaiset odottavat saavansa terveydenhuollon palveluita tasapuolisesti ja tasa-arvoisesti asuinpaikastaan riippumatta. Monien tutkimusten ja terveydenhuollon barometrien mukaan näin ei aina kuitenkaan tapahdu. Valinnan mahdollisuuden ja vapauden lisäämiseen liittyy myös mahdollisuus verrata hoidon tuottajia ja tuotettua laatua. Vertailun tekoon tarvitaan läpinäkyvää tietoa hoidosta ja sen laadusta. Hoidon vaikuttavuutta voidaan lisätä jos sitä lähdetään toteuttamaan yhdessä potilaan kanssa. Omahoidolla ei tarkoiteta itsehoitoa vaan potilaan itsensä toteuttamaa, ammattihenkilön kanssa yhdessä suunnittelemaa ja kulloiseenkin tilanteeseen parhaiten sopivaa näyttöön perustuvaa hoitoa. Potilas on oman elämänsä subjekti ja tekee itseään koskevat päätökset, ammattilainen voi antaa tässä tukea, tiivistää ylijohtaja Aino-Inkeri Hansson omahoidon periaatteista. Miten asiakas hoidetaan yli perinteisten toimintarajojen? Sosio-ekonomiset terveyserot ovat kasvussa. Hyvinvoinnin lisääntyessä on tärkeää löytää vieläkin aikaisemmin ne, jotka voivat entistä huonommin. Uusia toimintamalleja tarvitaan 8
9 myös ikääntyvien ihmisten hoitoon. On muutettava rakenteita ja toimintatapoja sekä mietittävä miten ikäihmisiä voidaan tukea heidän toiveissaan asua tutuissa kotiympyröissä mahdollisimman pitkään. Miten palveluita voidaan järjestää enemmän asiakkaan omiin voimavaroihin ja tarpeisiin pohjautuen kotihoidossa; onko esimerkiksi kunnissa vanhuksien määrän kasvu ja erilaiset mahdollisuudet hoitaa muualla kuin laitoksissa huomioitu riittävästi? Mitä enemmän yhteiskunnassa panostetaan hyvinvoinnin ja terveyden edistämiseen, ehkäiseviin palveluihin ja varhaiseen tukeen, sitä vähemmän joudutaan satsaamaan kalliisiin hoitomuotoihin ja erikoissairaanhoitoon. Kaikki halutaan pitää mukana työkykyisinä mahdollisimman pitkään. Myös yritykset panostavat entistä enemmän työhyvinvointiin kehittämällä työterveyshuoltoa ja kannustamalla työntekijöitään eri tavoin ottamaan osaa terveystalkoisiin. Hoidon kehittämisessä ja vapaaehtoistoiminnassa järjestöillä ja kolmannella sektorilla on tärkeä merkitys. Tietojärjestelmissä pelastus? Tärkeitä ovat myös teknologian myötä kehitettävät informaatiopalvelut, joihin asiakas voi itse osallistua ja joiden avulla asiakas voi saada tietoa omasta hoidostaan ja potilastiedoistaan. Kansalaisen terveystiedon tallennuspaikkana toimivan terveystaltion kehittäminen ja älykäs yhteiskäyttö ammattilaisten hallinnoimien terveystietojen kanssa tuo lisää vaikuttavuutta. Teknologian parempi hyödyntäminen auttaa asiakasta kommunikoimaan uudella tavalla palvelujärjestelmän kanssa. Se antaa mahdollisuuksia turvallisempaan ja nopeampaan tiedon hankintaan ja hallintaan sekä toimivampiin sähköisiin asiointipalveluihin. Kansallista ratkaisua ja julkisen hallinnon tietojärjestelmien yhteenvoimivuutta vie eteenpäin valtiovarainministeriön Sähköisen asioinnin ja demokratian vauhdittamisohjelma (SADeohjelma), jonka tavoitteena on edistää sähköistä asiointia siten, että kansalaisten ja yritysten sähköinen asiointi kattaa vuoteen 2013 mennessä kaikki keskeiset palvelut. Kansalaisten ja yritysten palveluille luodaan yhtenäiset asiakasrajapinnat eri tahojen tuottamiin julkisiin palveluihin. Paljon peräänkuulutettua kansalaisen vastuuta omasta terveydestään voisi edesauttaa, jos heille olisi tarjota toimivia porkkanoita perustuen tavallisimpien kansantautien ja päihderiippuvuuksien (myös tupakka) hoitotulosten seurantaan. Hyviä mittareitahan meillä on. Terveyslukutaidon lisääminen auttaisi myös asiakkaita osallistumaan ymmärtäen. Kansalaiset etsivät tietoa verkosta ja jakavat kokemuksiaan verkkoyhteisöissä. Tutkimusten mukaan verkostoihin kaivattaisiin terveydenhuollon ammattilaisia mukaan. Informaatioyhteiskunnassa tarvitaan uusia työtapoja. Asiakaskeskeisyyden pitää merkitä valinnanvapauden ja valittavien mahdollisuuksien lisäämistä eikä asiakkaan uudenlaista käskyttämistä ja ohjailua. Sosiaalisen median hyödyntäminen on vielä melko käyttämätön voimavara, varsinkin nuoret liikkuvat siellä. Osan palvelutarpeesta voisi varmaan hoitaa sitä kautta. Vastaanottojen laittaminen sinne tavoittaisi ja vastaisi varmaan osasta palveluita. Nämä palvelut eivät vaatisi uusia seiniä ja kynnys vastaanotoilla olisi matala. Terveydenedistämisryhmiä Habbo-hotelliin ja muihin sosiaalisen median yhteisöihin. Innokylässä kehittämistyö liitetään osaksi palvelurakennetta Innokylä tuo yhteen erityisesti sosiaali- ja terveysalan muutoksesta kiinnostuneet tahot. Verkkoteknologian ja sosiaalisten verkostojen avulla edistetään prosessien ja palvelujen parantumista sekä uusien toimintamallien käyttöönottoa. Innokylän palveluihin kuuluvat esimerkiksi Inno-opisto, joka tukee hyvien käytäntöjen arviointia, levittämistä ja käyttöönottoa. Innokylän taustalla ovat STM, Kuntaliitto, THL, STKL ja Tekry. Kuvassa Katariina Välikangas, Suomen Kuntaliitto 9
10 ASI A K AS Terveysvalmennuksen ja toimivan terveyskeskuksen palveluita saaneena ei tarvitse istua 65-vuotiaana puuroa rinnuksilla. Patja vyötäröltä on kadonnut ja arvot ovat kohdallaan. Ja kun ikääntymisestä puhun, niin totuushan on se, että tulta säihkyy harmaahapset, ja vanhoissa hehkuu hengen aurinko. Kaiken lähtökohtana on asiakas, erityisesti se, että hän oppii ottamaan vastuun omasta terveydentilastaan. Vastuunkanto luodaan hyvällä hengellä ja yhteistyöllä. Vanha viisaus sanoo, että jokainen meistä osaa vuolla hilpeän huilun, mutta puhaltaa siihen henki ja sielu? Se on teidän terveydenhuollon ammattilaisten tehtävä yhdessä meidän asiakkaiden kanssa! Saadaan yhdessä aikaan hyvä elämä ja esiin elämän salaisuus. TERVAsta lääke omahoitoon Terveysvalmennus, TERVA, rikkoo erikoissairaanhoidon ja perusterveydenhuollon rajoja Päijät-Hämeessä. TERVAssa arvioidaan sitä, mitä potilas voi itse tehdä terveytensä eteen ja mikä puhelinvälitteisen terveysneuvonnan vaikuttavuus on terveyden edistämiseen ja kustannuksiin. Päijät-Hämeen sosiaali- ja terveysyhtymän terveysvalmennusohjelma on useiden tahojen tutkimushanke, jolla tuetaan pitkäaikaissairaiden omaehtoista hoitoa ja terveyden edistämistä henkilökohtaisen terveysvalmentajan avustuksella. Yli kaksi vuotta kestäneessä hankkeessa on ollut mukana 1500 pitkäaikaissairasta; tyypin 2 diabetekseen, sydämen vajaatoimintaan ja sepelvaltimotautiin sairastuneita potilaita. Jos kansalaiselta edellytetään että hänen pitää tehdä jotain terveytensä eteen niin häntä pitää siinä myös tukea ja opettaa. Potilaan ongelmia ei ratkaista kerralla vaan asioita käsitellään asiakkaan mukaan kokonaisvaltaisesti mutta pienin askelin, sanoo professori Martti Talja. Terveysvalmentajina toimivat kokeneet sairaan- ja terveydenhoitajat, jotka auttavat osallistujia ymmärtämään paremmin sairautensa syitä, tunnistamaan oireita ja toimimaan oireiden edellyttämällä tavalla. Valmentajan avulla potilas tiedostaa, miten muutokset toiminta- ja elintavoissa voivat edistää omaa hyvinvointia ja terveyttä. Hankkeen alustavat tulokset kertovat positiivisista muutoksista terveyskäyttäytymisessä. Tupakointi ja alkoholin käyttö vähenivät, liikunta lisääntyi ja ravintotottumukset muuttuivat parempaan suuntaan. Terveydentila koheni monella, verenpaine laski merkitsevästi, vyötärön ympärys pieneni, BMI aleni ja sokeritasapaino parani. Muutosten pysyvyydestä tarvitaan vielä pitkäaikaisseurantaa. Parhaan hyödyn saavuttamiseksi uuden toimintamuodon integrointiin tulisi kiinnittää enemmän huomiota. Haasteena ovat perinteisten toimintalogiikoiden erot: autoritaarinen ja asiantuntijalähtöinen malli akuutin sairauden hoidossa vs. potilaskeskeinen ja voimaannuttava malli kroonisen sairauden hoidossa. Terveysvalmennuksen kehittäminen uutena toimintamallina vaatii edelleen sen jatkuvaa arviointia ja henkilöstön täydennyskoulutusta uuden toimintalogiikan omaksumisessa. Hoitoprosessin sisältämää toimintaa, sen muutoksia ja muutosten vaikutuksia on pystyttävä mittaamaan. Mikko Pesälä Martti Talja 10
11 Valtioneuvos Mikko Pesälä kehui perusterveydenhuollon toimivuutta niin terveyskeskuksen kuin TERVAnkin asiakkaana. STM:n Taina Mäntyranta kuunteli kiinnostuneena. 11
12 KANTAVAT RAKENTEET KUNTOON Terveydenhuollon järjestäminen on Suomessa kuntien vastuulla. Jotta laadukasta, alueellisiin erityisvaatimuksiin vastaavaa terveydenhuoltoa voidaan tarjota eri puolilla Suomea, on kuntakentän ryhmityttävä uudelleen ja uusittava toimintatapojaan. Muuttoliikkeen aiheuttama Suomen erilaistuminen näkyy palvelujen tarpeessa. Kun Itä-Suomen mediaani-ikä hipoo vuonna 2025 eläkevuosia, on Länsi- Suomi mediaani-iältään virkeä kolmikymppinen.
13 Kansliapäällikkö Kari Välimäki 13
14 R A K E N T E E T Voidaanko hallintomalli ja rahoitusmalli ratkaista erillään toisistaan? Juhlapuheiden aika on ohi: Nyt tarvitaan kaikki mukaan talkoisiin. Iso rakennemuutos on tehtävä joka tasolla. Esillä paljon kannatettavia arvoja, tavoitteita ja periaatteita... Mutta puuttuuko selvä kansallinen linja ja tahto? Mitkä ovat ne isot kysymykset, jotka on pakko ratkaista? Haluammeko tosissaan poistaa terveys- ja hyvinvointieroja? Rohkenemmeko vaikuttaa palveluiden hallitsemattomaan kasvuun - nostaa rohkeasti oman vastuun esille? Keskitetyt resurssipohjaiset normit jarruttavat uusien innovaatioiden käyttöönottoa ja tuottavuuden kasvua. Normit suunnattava tuloksiin, ei panoksiin. Jos kaikki vähänkin vaativampi erikoissairaanhoito keskittyy viiteen yliopistopiiriin, miten silloin varmistetaan yliopistollisten sairaaloiden kyky vastata huutoon? Ei niissä riitä tilat eikä osaajat, ainakaan nykyisellään! Keskussairaaloiden osuus niin elektiivisestä kuin päivystystoiminnasta, ja iso osa tästä on vaativaa erikoissairaanhoitoa, on luokkaa puolet. Rahoitus- ja järjestämisvastuu yhdistettävä. Mahdollisuus päätöksentekoon alueen tarpeet huomioiden. Rakenteiden jäykkä yhteneväisyys lyö innovatiivisuutta korvalle. Yhteiset kansalliset tavoitteet mutta paikallinen tapa toimia. Uusia malleja ministeriössä suunniteltaessa pitäisi nykyistä selvästi enemmän kuulla kentän ja käytännön ääntä. Virkamiesvalmistelussa kehittämisestä jää huomioimatta asioiden monia puolia. Rakenteita ei pitäisi toistuvasti myllätä kokonaan uuteen uskoon, sillä menee monta vuotta ja syntyy tehottomuutta ennen kuin uusi malli on ajettu sisään. Parempi olisi kehittää olemassa olevaa ja säilyttää sen parhaat puolet. Seminaarista puuttui kokonaan palvelumarkkinoiden kehittämisen ja hyödyntämisen näkökulma. Hyvinvointiyhteiskunnan tavoitteet voidaan saavuttaa jopa paremmin markkinoita ja kysyntäohjausta hyödyntämällä kuin nykyisellä sokealla uskolla hallinnolliseen ohjaukseen. Seminaari oli pääosin paatoksellista vakuuttelua ylhäältä johdetun hallinto- ja tuotantojärjestelmän autuuteen. Suomalainen terveydenhuoltojärjestelmä on edelleen melko toimiva paljon on hyvin. Kaikkien väestöryhmien hyvinvointi ja terveydentila on parantunut viime aikoina. Sosiaalija terveydenhuolto on kustannustehokasta ja henkilöstöasiat ovat pääosin kunnossa. Samaan aikaan terveys- ja elintasoerot ovat kasvaneet ja alueelliset erot ovat selkeitä. Perusterveydenhuolto on vaikeuksissa monilla alueilla ja johtamisessa on haasteita. On tärkeää ymmärtää, mistä Suomen terveydenhuollossa halutaan pitää yhteisesti kiinni. On sanottu, ettei yksi malli sovi koko maahan, mutta sopisiko kuitenkin? Jos haluamme yhtä organisaatioita, yhtä strategiaa, yhtä budjettia ja yhtä demokraattista valvontaelintä. Yhtä rekisterinpitäjää ja yhteisiä potilastietoja. Yhtä potilaan ympärille rakennettua hoitojärjestelmää. Yhtä tavoitetta, joka on toiminnan kustannusvaikuttavuuden maksimointi yhteisötasolla. Kari Välimäki. Tässäkö ollaan vuonna 2022? Päävastuu palvelujen järjestämisestä on julkisella sektorilla. Terveydenhuollon palvelujen kysyntä on lisääntynyt ja kysynnässä on suuria alueellisia eroja. Asiakkaat hyödyntävät tietoteknologiaa. Toimintaympäristö on kansainvälistynyt ja se koskee sekä asiakkaita että henkilöstöä. Jatkuva kustannuskriisi on tosiasia. Tavoitteena on edelleen yhteiskunnallinen oikeudenmukaisuus yhdenvertaisuus on heikompien tukemista. - Tässä salissa on paljon ihmisiä, joiden terveyteen panostamisella ei saada aikaan suuria terveydentilan parannuksia ja ulkona paljon sellaisia, joihin panostamalla sitä saataisiin, havainnollisti kansliapäällikkö Välimäki. Palveluja on jatkossakin järjestettävä nykyistä suuremmissa kokonaisuuksissa ja rahoitus- ja järjestämisvastuun on oltava samoissa käsissä: raha on hyvä konsultti. Päättäjien on tiedettävä mitä se maksaa ja mitä rahalla saadaan aikaiseksi. Vuosina on tehtävä päätöksiä seuraavista asioista luotava vahvat perustason toimijat (kunnat), jotka ohjaavat palveluprosessia erityistason palvelut viidellä erityisvastuualueella kansallis-alueellinen tietojärjestelmä koulutuksen ja tutkimuksen rahoitusuudistus järjestämisvastuun ja rahoitusvastuun yhdistäminen selkeät säännöt markkinaehtoiseen toimintaan ja kumppanuuteen demokratia ja asiantuntijuus nostettava kunniaan: käytännön johtamiseen luotava mahdollisuuksia. Uusi Kouvola paalutti rakenteet uudelleen Suomi vanhenee, Itä-Suomi erityisesti ja Kouvola on väestötappioaluetta. Uuden Kouvolan terveyspalvelujen järjestäminen lähtee tiedosta, että Kymenlaakson kuolleisuuden taustalla ovat vahvasti viina, ylipaino ja tupakka ja selvästi myös verenkiertoelinsairaudet, muut tapaturmat ja väkivalta. Ongelmana on itsensä hoitamattomuus ja liikkumattomuus. Asiakaslähtöisissä palveluissa olisimme voineet satsata haimatulehduksen tehohoitoon ja happilaitteisiin. Valitsimme kuitenkin toisin. Selvää on sekin, että yksin lääkärien tai sairaanhoitajien voimin emme selviä näistä haasteista, tiivistää johtava ylilääkäri ja terveyspalveluiden tilaajapäällikkö Kati Myllymäki. Uusi kuuden kunnan Kouvola on ollut mahdollisuus katsoa asioita tuoreesti, puhtaalta pöydältä. Alueella on isoja alueellisia ja terveyseroja. Kouvolassa sijaitsee Kymenlaakson sairaanhoitopiiriin kuuluva Kuusankosken aluesairaala, jonka potilaista ja henkilöstöstä 100 % on kouvolalaisia. Rakenneremontti aloitettiin purkamalla kolme kuntayhtymää. Tavoitteeksi asetettiin integroitu alueellinen terveydenhuolto, jossa aluesairaala yhdistettiin terveyskeskukseen. 14
15 On hyvä muistaa, että terveyspalveluissa, ja varsinkin ihmisten oman tekemisen kohdalla, kvartaali on 25 vuotta eli kansanterveyden rakentaminen ja vaaliminen on pitkäjänteistä työtä, jossa mukana tarvitaan myös koulutointa, kaavoitusta, kansalaisyhteiskuntaa ja järjestöjä. Johtava ylilääkäri, terveyspalveluiden tilaajapäällikkö Kati Myllymäki Erikoissairaanhoidon ja perusterveydenhuollon raja poistui kaupungin omassa toiminnassa ja koko terveydenhuolto on nyt yhden johdon alainen ja käyttää yhteistä potilastietojärjestelmää. Kouvola pysyy edelleen sairaanhoitopiirin jäsenenä eikä se havittele esimerkiksi omia synnytyksiä tai syöpähoitoja, jotka hoidetaan edelleen Kotkassa. Tavoitteena ovat keskitetyt toiminnat saman katon alla. Haja-asutusalueelle rakennetaan kiertäviä ja kotiin vietäviä palveluita. Oppia on haettu sekä kotimaisilta asiantuntijoilta että ulkomailta. Tämä kaikki on vaatinut paljon yhdessä oppimista, tiivisti Myllymäki. Sosiaali- ja terveydenhuollon integraatioon on päästy, kun sekä sosiaalitoimi että terveydenhuolto ovat saman perusturvalautakunnan alaisena. Erityinen hyöty mitataan vanhustenhoidossa ja mielenterveys- ja päihdepalveluissa, joissa on voitu rakentaa asiakkaan ja potilaan tarpeista lähteviä palveluja, kuten yhteispäivystys, jonka alla on sekä sairaanhoito, sosiaalipäivystys että selviämisasema. Kouvolassa vannotaan laajaan hyvinvointiajatteluun ja terveyden edistämisen nimeen. Kunta hyötyy uusista rakenteista, koska se voi käyttää päätösvaltaa koko sosiaali- ja terveyssektorilla suoraan eikä piirin, kuntayhtymän tai isäntäkunnan kautta. Suurin osa terveydenhuollosta on siis kunnan omissa käsissä. Se tuo mukanaan paremmat ohjausmahdollisuudet kehittää toimintaa väestön terveystarpeiden mukaisesti ja kustannustehokkaasti väestöryhmien terveyserot huomioiden. Yhdistynyt perusterveydenhuolto-erikoissairaanhoito on vahvempi rekrytoija työvoimapulan aikana. Kunnissa uusin rakentein ja yksilöllisemmin eväin Valtiolla on oltava selkeä näkemys siitä mihin suuntaan terveyssektorilla maassa tullaan menemään. Se edellyttää selkeitä poliittisia linjauksia, joiden tekeminen ei ole mahdollista ilman kuntakentän asiantuntemuksen kuulemista ja dialogia. Sosiaali- ja terveydenhuollon palveluille tarvitaan relevantti säädöspohja ja normiohjaus, joka ei kuitenkaan jäykistä toimintaa vain yhteen palvelujen järjestämisen tapaan vaan mahdollistaa joustavan ja järkevän toiminnan ruohonjuuritasolla. Valtiolla on merkittävä rooli palveluiden rahoittajana, hahmotteli Kuntaliiton sosiaali- ja terveysasioiden johtaja Jussi Merikallio avauspuheenvuorossaan terveydenhuollon isoa kokonaiskuvaa Uudistuva kuntakenttä -teemalounaalla. Kuntien terveyspalveluille hän näki seuraavia vaatimuksia: Parannettava oleellisesti tuottavuutta, joka on luonteeltaan erilaista kuin tavaratuotannossa. Panostettava terveyttä ja terveyshyötyä tuottaviin palveluihin. Jarrutettava kysyntää ja painotettava terveyden edistämistä. Kehitettävä entistä asiakas- ja käyttäjälähtöisempiä palveluja. Romutettava perinteinen perusterveydenhuolto-erikoissairaanhoito -työnjako, joka perustuu aikansa eläneeseen logiikkaan. Kytkettävä integroitunut sosiaali- ja terveydenhuolto osaksi koko kunnan palvelujärjestelmää ja seurusteltava tiiviimmin kouluja liikuntatoimen ja asumista ja liikennettä säätelevän maankäytön kanssa. Tarvitsemme uusia terveyteen liittyviä innovaatioita ja niiden parempaa hyödyntämistä. Kyse ei ole vain teknologiasta, lääkityksestä tai hoitomenetelmästä. Tarvitaan myös sosiaalisia innovaatioita: parempaa johtamista ja työnjakoa. Terveyshyötyä pitkäaikaissairauksien tehokkaammasta hoidosta Joka kolmannella suomalaisella on pitkäaikaissairaus ja yhä useammalla monia. Potilaan omahoidon tuki on välttämätöntä terveyshyödyn aikaansaamiseksi. STM:n Toimiva terveyskeskus -ohjelman keskeisiä toimenpiteitä on terveyshyötymallin käyttöönotto. Mallin mukaan potilaalla on päävastuu hoidostaan. Näyttöön perustuvat hoitosuositukset ja niiden jalostetut sähköiset päätöksenteon tukijärjestelmät antavat tukea hoitaville ammattilaisille. Palvelutuotannossa tunnistetaan hoidon tarve, määritellään hoitovastuut sekä turvataan seuranta. Hoitovastaava koordinoi hoitoa ja apuna käytetään ryhmäkäyntejä sekä kutsu- ja muistutusjärjestelmiä. Tietojärjestelmät mahdollistavat potilaiden poimimisen hoitoon ja hoidon tulosten raportoinnin. Päättäjät näkevät kroonisten sairauksien ehkäisyn ja hoidon ensisijaisena tehtävänä. Terveyspalvelutuottajat toimivat yhdessä kansallisten ohjelmien ja paikallisten toimijoiden kanssa. 15
17 VOIMAVARAT VARMISTETTAVA Millä voimavaroilla terveydenhuoltoa pyöritetään? Rahoituksen määrä ja kanavointitapa sekä henkilöstön riittävyys, osaaminen ja työskentelytavat puhuttavat. Mistä syntyy aito potilaan ja asiakkaan tarpeisiin valjastettu hoitamisen kulttuuri? Tarvitaan uudenlaisia työn tekemisen tapoja ja myös sosiaalisia innovaatioita. Terveydenhuollon johtajat ovat paljon vartijoina myös työhyvinvoinnin rakentajina ja innovaatioiden mahdollistajina. Käytettävissä olevat voimavarat riittävät paremmin, jos osataan suitsia sekä ei-välttämätöntä kysyntää että tarjontaa. 17
18 voi m avarat Pääministeri Vanhanen on esittänyt sairaanhoidon toimijoiden vähentämistä siten, että perusterveydenhuoltoa ja erikoissairaanhoitoa yhdistetään. Ratkaiseeko yksi kassa terveydenhuollon saatavuuden ja kehittämisen ongelmat? Kustannukset ovat seuraus, ei päämäärä. Terveydenhuollon kustannuksista 70 % on henkilöstökustannuksia. Jos ei ole henkilöstöä, ei ole kustannuksiakaan - - täysin riippumatta siitä, millaisia tarpeita on/olisi. Ongelmana ei ole - eikä tule olemaan - raha vaan tapa tuottaa palveluja vähenevillä käsipareilla. Monikanavaisen kustannusrakenteen purun aloitus. Esim. perusterveydenhuollon palvelut pois Kela-korvauksista. Kunta voi halutessaan toki ostaa niitä. Ennaltaehkäisy korostuu strategioissa, mutta toiminnan tasolla siihen ei sitouduta. Hoitotakuu vahvistaa entisestään operatiivista ja kallista erikoissairaanhoitotasoista hoitoa ennaltaehkäisyn kustannuksella. Mitä ovat panostukset ennalta ehkäiseviin toimiin? Neuvolat ovat loistava esimerkki, mutta miten panostetaan vaikkapa ylipainoongelmaan tai työhyvinvointiin, joissa panostuotos-suhde on tunnetusti hyvä, sekä hyvinvoinnin että talouden osalta. Työnantajatkin rahoittavat terveydenhuoltoa työterveyshuollon kautta: Työterveyshuollolla on erittäin merkittävä osuus työikäisen väestön perusterveydenhuollossa % tästä palvelusta tuotetaan yksityissektorilla. Palvelusta merkittävän kustannusosuuden maksavat työnantajat, jotka tunnistavat hyvin kokonaistehokkuuden optimoinnin (oikea-aikainen ja tehokas hoito- ja työkyvyttömyysaikojen lyheneminen). Käypä hoito -suositukset todettu kahdessa puheenvuorossa aivan oikeutetusti tärkeiksi. Miksi siis niiden rahoitus on Ray:n pelitoiminnan varassa eikä budjettirahoitteisena? Vaihtoehtoja monikanavaiselle rahoitukselle Terveydenhuollon monikanavaisen rahoitusjärjestelmän tulevaisuus herätti runsasta keskustelua yhdellä teemalounaalla, jossa esiteltiin kolme vaihtoehtoista rahoitusmallia keskustelun pohjaksi. Ministeriö on asettanut selvitysmiehen selvittämään monikanavaisen rahoituksen tulevaisuutta. Myös eri puolueissa ja asiantuntijafoorumeissa kannatetaan aktiivisesti järjestelmän selkiyttämistä ja erilaisten mallien tutkimista. Kansanedustaja Juha Rehula kysyi kenellä nykyjärjestelmässä on viimekädessä vastuu terveydenhuollosta ja sen rahoituksesta, siitä että ne ihmiset jotka palveluja tarvitsevat hoidetaan. Miten toteutuu potilas- ja asiakaslähtöisyys, missä asennossa osaoptimointi on. Tulevaisuutta varten tarvitaan näköala ja tavoitetila siitä mihin ollaan menossa. Muutos on valtava eikä todennäköistä yhden vaalikauden aikana. Valmius keskusteluihin on kuitenkin syntynyt, kyse on terveyspolitiikan tavoitteista ja niiden toteuttamisesta, myös poliittisten päättäjien kyvystä, vahvuudesta ja rohkeudesta tehdä riittäviä päätöksiä. Monikanavainen rahoitusjärjestelmä on ollut aikansa tuote, jolla kyllä pystyttäisiin jatkamaankin. Mutta eri saumakohtien ongelmia voidaan helposti tunnistaa. Jokaista rahoitusmallia arvioidaan sen tuomien hyötyjen ja karikoiden kautta. Miten rahoituksella vaikutetaan palvelujen järjestämiseen, palvelutuotantoon, työjakoon, palvelujen ja työvoiman saatavuuteen, alueelliseen jakautumiseen ja terveydenhuollon kokonaismenoihin. Rahoitusmalleja kehittämällä ei saada luotua lisää rahaa, mutta allokatiivista, kohdentuvaa tehokkuutta voidaan runsaasti lisätä. Yksi ehdotetuista rahoitusmalleista on kansallinen terveysrahasto. Se kokoaisi yhteen nykyiset valtion, kuntien ja Kelan terveydenhuoltoon käyttämät varat, jotka olisivat yhdellä hallinnolla hallinnoitavissa. Sillä olisi sekä terveyspalveluiden rahoitus- että järjestämisvastuu. Kunnat vakuuttaisivat asukkaansa ja kansalaiset olisivat Pirkanmaan sairaanhoitopiirin johtaja Rauno Ihalainen, OP Pohjolan Executive Vice President Veli-Matti Qvintus, eduskunnan sosiaali- ja terveysvaliokunnan puheenjohtaja Juha Rehula, pohtivat Sitran toimialajohtaja Ilmo Parvisen luotsaamalla teemalounaalla terveydenhuollon monikanavaisen rahoitusjärjestelmän tulevaisuutta. Onko rahastomalli ratkaisu? Tarvitaanko terveysvakuutusta sen suojana? yhdenvertaisessa asemassa, kun palvelut syrjäseudulla turvattaisiin sopimusteitse. Kansalaiset saisivat jatkossa palvelunsa mistä tahansa järjestelmään kuuluvalta palvelun tuottajalta. Tällöin ylitettäisiin kuntarajat, hallintorajat sekä yksityisen ja julkisen sektorin rajat. Palveluiden hankinnat suunniteltaisiin keskitetysti ja pohdittaisiin mikä kulloinkin on tärkeää. Tilaajat ja tuottajat erotettaisiin toisistaan. Malli keräisi ja koordinoisi yhteen kaikki terveydenhuollon järjestämisen muodot, kunnat, kuntayhtymät sekä yksityisen ja kolmannen sektorin palvelun tuottajat. Kaikki olisivat lähtökohtaisesti samalla viivalla. Alueelliset organisaatiot huolehtisivat palveluiden järjestämisestä, seurannasta ja rahaliikenteestä. Tällöin toteutuisi valtakunnan tason ohjausvaikutus kun palvelun tuottajat järjestäisivät palvelunsa siten että ne huolehtisivat asiakkaan koko hoitoketjusta aina sairauden ennaltaehkäisystä sen hoitoon ja seurantaan. Pirkanmaan sairaanhoitopiirin johtaja Rauno Ihalainen esitteli alueellisen rahoitusmallin, joka sijoittunee nykyisen kuntapohjaisen rahoitusjärjestelmän ja kansallisen terveysrahaston väliin. 18
19 Mitä enemmän panostamme terveyden edistämiseen ja varhaiseen tukeen, sitä paremmin ehkäisemme kustannusten kasvua. ylijohtaja Aino-Inkeri Hansson Malli mahdollistaisi kunnallisen demokratian säilyttämisen päätöksenteossa. Siinä rahoitus koottaisiin yhdeksi järjestelmäksi, mutta alueellisesti. Päätöksiä tehtäisiin kunnallisen päätöksenteon piirissä, myös rahoituksen, eikä pelkästään järjestämisen vastuun osalta. Tätä kautta haetaan rahan käytön mahdollisimman oikeaa kohdentumista. Perusratkaisuna olisi muodostaa alueelliset organisaatiot, jotka vastaisivat rahoituksesta ja käytännössä terveyspalveluiden järjestämisestä, myös nykyisin Kelan vastuulla olevista. Järjestämisvastuu olisi samalla organisaatiolla. Ne voisivat toimia tuottajina, mutta monituottajamalli olisi myös mahdollista. Palvelut hankittaisiin eri tahoilta, olivat ne sitten yksityisiä, julkisia tai kolmannen sektorin palveluntuottajia. Väestöpohja pitäisi olla minimissään , käytännössä ehkä isompikin. OP Pohjolan Veli-Matti Qvintus toi rahoituskeskusteluun mukaan uusia näkökulmia myös palvelusetelin mahdollisuuksista. - Entä jos palveluseteliä katsotaan virtuaalisella tavalla, jos se olisi vakuutus ja voisimme hyödyntää vakuutusyhtiöiden olemassa olevia prosesseja, toimintamalleja ja kumppaneita? Palveluseteli antaa jo nyt positiivisen mahdollisuuden valintoihin. Standardointia kuitenkin tarvitaan yhtenäisille toimintatavoille, ettei esimerkiksi omavastuita hoideta asuinpaikasta riippuen eri tavoin. Uusien rahoitusinstrumenttien luomiseen tarvitaan tasamitallisuutta, jotta kansalainen voi ottaa esimerkiksi omavastuuosuudelleen vakuutuksen. Rahan on seurattava potilasta Olipa rahoituksen ratkaisumalli sitten mikä tahansa, nosti Kati Myllymäki omassa seminaariesityksessään esiin edellytykset sen onnistumiseen. Julkinen rahoitus on koottava yhteen kanavaan. Rahoitus- ja tilaajapoolien kokoa on kasvatettava rajusti ja kalliita, vaativia ja harvinaisia hoitoja keskitettävä. Perus- ja lähipalveluihin tarvitaan monituottajamalli ja rahan on Aino-Inkeri Hansson seurattava potilasta. Hyvinvoinnin, toimintakyvyn ja terveyden edistämiseen tarvitaan koko valtakunnan ja kuntapolitiikan toimenpiteet ja tuki, joissa kansalaisten omavastuu ja itsehoito korostuvat entisestään. Ennaltaehkäisyn tärkeä merkitys oli päivän yleisesti hyväksytyimpiä teemoja. Miten se käytännössä toteutetaan, onkin jo isompi kysymys. Terveyden edistämistä ei pitäisi nähdä kulueränä vaan välttämättömänä investointina mm. työurien pidentämiseen. Henkilöstön jaksamiseen ja uusiutumiseen panostettava Ammattitaitoista ja korkeasti koulutettua henkilökuntaa suomalaisessa terveydenhuollossa arvioidaan riittävän jatkossakin, vaikka alueellisia ja toimipaikkakohtaisia vajeita esiintyy edelleen. Hoito ja hoiva tarvitsevat käsiä ja sydämiä. Ylijohtaja Aino-Inkeri Hansson muistutti kuitenkin, ettei 2000-luvun alkuvuosien henkilökunnan kasvuvauhti terveydenhuollossa (11,5 % vuosikasvu) voi jatkua, muuten meillä vuosikymmenen kuluttua jo kolmannes työllisistä olisi työssä sosiaalija terveydenhoidon alalla. Tähän meillä ei riitä työntekijöitä. Ikääntyminen koskee palvelujen käyttäjien lisäksi myös henkilöstöä. Suurten ikäluokkien eläköityminen luo vahvoja paineita sekä rekrytoinnille että työhyvinvoinnin kehittämiselle. Työvoiman saatavuuteen vaikuttavat tulevaisuudessakin sekä palkkausperusteet että mahdollisuus osaamisen päivittämiseen ja täydennyskoulutukseen. Työssä jaksaminen ja johtamisen osaaminen ovat suuria haasteita. Tosiasia on myös henkilöstön kansainvälistyminen. Uudenlaisia työn tekemisen tapoja peräänkuulutettiin sekä henkilöstön ennaltaehkäisevän työn osaamiseen että vuorovaikutustaitoihin: potilaiden ja asiakkaiden omien voimavarojen vahvistamisessa perinteinen tee niin kuin minä sanon -suhtautuminen ei enää toimi. Osanottaja puki sen sanoiksi näin: Nyt pitää mennä ytimeen ja iholle eli potilas-ammattilainenvuorovaikutustilanteeseen. Terveydenhuollon ammattilaisen ammatillisuus muuttuu tiedonjakajasta olennaisen tiedon hallinnan edistäjäksi ja omahoidon tukijaksi. Potilas toteuttaa hoitonsa, kukas muu? Mikä muu voi olla toiminnan lähtökohta kuin potilas-/ asiakaslähtöisyys? Toiminnan sisällön kehittämisessä nousivat esiin terveydenhuollon henkilöstön oma riittävyys. Tällä hetkellä monet perusterveydenhuollossa työskentelevät kokevat oman tonttinsa laajenevan hallitsemattomasti: Perusterveydenhuoltoon kasautuu koko ajan lisää tehtäviä, resursseja ei: potilaita siirtyy erikoissairaanhoidosta terveyskeskukseen, aina uudet lainsäädännön velvoitteet, lukuisat todistukset. Joskus edes jotain vähemmän tärkeitä velvoitteita olisi hyvä vähentää, vaikkapa poistaa turhat todistelut itsestään paranevissa sairauksissa. Terveyden edistäminen on muidenkin kuin terveydenhuollon tehtävä. Esim. lapset liikkumaan kouluissa, niin tulee terveempiä tulevaisuuden työikäisiä. 19
20 voi m avarat Suuret kustannukset sosiaali- ja terveydenhuollossa ovat erilaisessa ympärivuorokautisessa hoivassa ja erikoissairaanhoidossa. Niiden kysyntää on kyettävä vähentämään jos halutaan taloudellisia vaikutuksia. Valinnan vapaus laajaksi (=koko maa), rahat yhteen putkeen ja privaattisektori mukaan tuotantoon kaikkialla missä se alueellisesti tai toiminnan luonteen suhteen on luontevaa. Pelkkä innostus ei riitä, vanhakantainen professiokeskeinen johtaminen romukoppaan, mallia moderneilta yrityksiltä, asiakas keskiöön ja myös työntekijä, jotta saadaan uutta innovatiivista työvoimaa. Vapautetaan ihmiset työpaikoilla tekemään työtä, joka hyödyttää asiakasta/potilasta/hoivaa tarvitsevaa ihmistä. On valtava laadun ja tehostamisen potentiaali! Terveydenhuollon hallinnossa ja johdossa työtä tekevien pitäisi päivittäin miettiä kuinka vähentää itsestä varsinaiselle tuotannolle kohdistuvaa rasitetta. Tämän päivän seminaarissa ei lainkaan kosketettu tuotannon tehostamista varsinaisia tekijöitä motivoimalla ja innostamalla. Kuitenkin terveydenhuollossa ihminen tekee työtä ihmiselle, jolloin vaikuttavimmat parannukset saavutetaan motivoimalla tekijöitä, ei vahvistamalla hallintoa tai rakenteita. Erinomaisia yksiköitä ja onnistuneita toimintamalleja on jo tutkitusti olemassa usealla eri terveydenhuollon sektorilla Suomessa. Mallia on monessa tapauksessa otettu myös ulkomailta. Pitäisi löytyä rohkeutta levittää parhaita käytäntöjä sekä julkiselta että yksityiseltä sektorilta koko maahan ja samalla lopettaa huonosti toimivia yksiköitä ja käytäntöjä. Monopoli on aina negatiivinen tilanne, oli sitten kyse yksityisestä tai julkisesta toimijasta. Kehittämisohjelmia ja hankkeita riittää valtion, kuntien ja yritysten taholla. Tämän työtaakan alle voisi nääntyäkin. Keskustelevatko nämä ohjelmat ja hankkeet todella keskenään, voisiko niiden päällekkäisyyksiä purkaa? Kapeakatseiset professionaalit katsokoon peiliin. Myös kansalaisella on hallussaan terveystietoa. Lääkärikoulutus ja valintakriteerit uudistettava. Hierarkkiset asenteet ja toimintakulttuurit viime vuosituhannelta - nyt on kunnolla satsattava työhyvinvointiin ja yhteisöllisyyden lisäämiseen työpaikoilla. Hyvä johtaminen luo puitteita sosiaalisille innovaatioille ja tukee työhyvinvointia Henkilöstön mukaan saaminen tulevaisuuden tekijöiksi koostuu monista asioista. Johtamisella ja mahdollisuuksien luomisella tuetaan uudistumista. Hyvinvointipalveluja tuottavien yhteisöjen johtajat ovat paljon vartijoina. Työhyvinvoinnista puhutaan melkoisella hehkulla ja ansaitusti, muutenhan ei ammattitaitoisia ihmisiä saada pidettyä työelämässä riittävän pitkään eikä uusia osaajia alalle saada. Toisaalta juuri terveydenhuollossa on vallalla vankka hierarkisuuden perinne, josta olisi oikeissa kohdissa osattava luopua, jotta henkilöstö uskaltautuisi paremmin kyseenalaistamaan totuttuja toimintatapoja. Muutenhan ei synny tilaa tulevaisuuden oivalluksille ja sosiaalisille innovaatioille. Tulevaisuuden laadukkaassa työssä tarvittavia innovaatioita myös sosiaalisia syntyy siellä, missä ihmiset tekevät työtä epäpyhissä alliansseissa eli erilaiset ihmiset kohtaavat ja pystyvät avoimesti kehittämään työtään. Innovaatioiden ongelmaksi todettiin, että ne ankkuroituvat liiaksi tiettyihin paikkoihin, henkilöihin ja aikaan. Olisi panostettava siihen, että hyvät käytännöt tulisivat yleisemmin tunnetuiksi ja voisivat näin levitä käyttöön syntyalueensa ulkopuolellakin. Työkyvyn edistämisestä kehityksen kärki? Työntekijän työkyky vaikuttaa suoraan yrityksen tulokseen, sanoo Lassila & Tikanojan henkilöstöjohtaja Inkeri Puputti. Ympäristönhuoltoon sekä kiinteistöjen ja laitosten tukipalveluihin erikoistuneen L&T:n tuloksesta meni Inkeri Puputti Sirius-työkykyhankkeen alkaessa 2005 lähes puolet työkyvyttömyyden hoitoon. Tilanne on nyt toisin. Laskutavasta riippumatta investoinnit työkykyhankkeeseen ovat tuoneet yritykselle miljoonien eurojen säästöjä. Myös yrityksen eläkemenoihin vaikuttava maksuluokka on pienentynyt ja eläköitymisikä noussut yli 62 vuoteen. Sairauspoissaolojen määrä on vähentynyt kaksi prosenttiyksikköä, tapaturmien määrä on pudonnut viidenneksellä ja hoito tehostunut niin, että sairauspäivät vahinkoa kohden ovat vähentyneet 26 %. Yritys otti motokseen työkykyisenä vanhuuseläkkeelle. Se kolminkertaisti panostuksensa työkykyyn, investoi summan tavoitteenaan parempi tulos sekä tyytyväisempi ja terveempi henkilöstö. - Olennaista on kokonaisuus ja sen hallinta sekä toimiva johtamisjärjestelmä. Täytyy hyväksyä, ettei työterveyshuolto ole pelkkä kulu. Tärkeää on tieto sekä nykytilanteesta että yhteisistä 20
21 Arkkiatri arvoista: Terveys on epädemokraattista, mutta arvokasta toimintamalleista, ja sen kulkeminen läpi verkoston. Tätä kautta syntyy oikea-aikainen tekeminen ja riittävän varhainen puuttuminen sairauksiin ja niiden ennaltaehkäisyyn. Kaiken keskiössä on yritys ja sen tavoitteet. L&T:llä on yksi työterveyspalveluiden tuottaja, joka koordinoi hoitoa. Verkostoon kuuluvat niin vakuutusyhtiöt kuin kuntoutuslaitokset. Jokaisella toimijalla on oma roolinsa, jonka toiset myös tietävät, valmiit toimintamallit ja yhteiset tavoitteet. Asioita mitataan ja niitä myös seurataan. - Työkykyhankkeessa painopiste on siirtymässä aidosti ennaltaehkäisyyn, kuten elämäntapaongelmiin puuttumiseen. Mukana on myös ammatillista koulutusta, korvaavan työn etsimistä ja uudelleen koulutusta. Työterveyshuollossa on oltava tehokkaat hoitoketjut, mutta on paljon asioita, jotka voidaan ratkaista ensisijaisesti työpaikalla. Usein ongelmat ratkeavat nopeastikin, kun päästään istumaan yhteiseen pöytään ja ymmärrys lisääntyy. L&T:llä on oma sairauskassa, jonka avulla tuetaan työkykyhanketta, esim. korvaamalla lääkekuluja ja turvaamalla nopea hoito. Näin saadaan muutamassa viikossakin hoidettua työssäkäynnin estäviä sairauksia, joiden hoito saattaa viedä hoitotakuun piirissä puolikin vuotta. - Työterveyshuoltomme kulmakiviä ovat nopeus ja yhteistyö. Palkitsemme myös yhteisesti saavutetusta hyvästä palvelun tarjoajia. Käyttämättömiä resursseja löytyy vielä Järjestöt ja kolmas sektori hakevat paikkaansa julkisen ja yksityisen rinnalla terveydenhuollon ja sosiaalipuolen palvelujen tuottajina. Samoin palkkahenkilöstön rinnalle kaivataan vapaaehtoista työvoimaa lisää hoitavia käsiä ja välittäviä sydämiä mm. ikääntyvien potilaiden tueksi. Väestön ikääntyminen on totuttu näkemään yhteiskuntaamme salaperäisesti uhkaavana hyökyaaltona, joka peittää alleen nykyiset hyvät tulokset. Hyväkuntoiset eläkeläiset voisivat kuitenkin paremmin mukaan otettuina olla tärkeä resurssi hyvinvointialan palvelujen tuottamisessa. Yhteisöllisyys ja halu tehdä mielekästä vapaaehtoistyötä ovat nouseva trendi, joten järjestelmän kannattaisi siihen vastata. Myös erilaiset osa-aikatyön vaihtoehdot voisivat kiinnostaa vasta eläköityneitä, mikäli työelämän joustavuutta voitaisiin nykyisestään lisätä. Näin vältyttäisiin myös ns. hiljaisen tiedon katoamiselta työyhteisöistä. Omaishoitajat ovat voimavara, jonka jaksamisesta tulisi huolehtia nykyistä paremmin. Ja myös palveluiden käyttäjät tulisi nykyistä paremmin nähdä voimavarana, ei vain äänettömänä kohteena. Arkkiatri Pelkonen: Kaikki lähtee arvoista Arvot ovat sosiaali- ja terveydenhuollossa voimavara, joka tukee arkista työtä tarjoamalla vankan pohjarakenteen ja yhteisen suunnan kaikelle tekemiselle. Arvot eivät ole henkilökohtaisia, vaan yhteisesti jaettavia. Moraali on jokaisen toimijan omallatunnolla. Ihminen antaa terveydenhuollossa terveytensä muiden käsiin. Jokainen päätös, jolla terveydenhuollon ammattilainen tekee potilasta koskien, on moraalinen päätös, ja näitä päätöksiä ei tehdä oman itsen tai oman ryhmän eduksi, vaan potilaan parhaaksi. Terveydenhuollon tehtävänä on tuottaa terveyttä. Toiminnan lähtökohtana on Matteuksen evankeliumin auttamisen eetos. Kaikki, mitä tahdotte tehtävän teille, tehkää se heille. Tähän Kultaiseen sääntöön perustuvaan ETENEn määrittelyyn arkkiatri liittää Kantin muotoilun On toimittava vain sellaisten periaatteiden mukaisesti, jotka jokainen järkevä voi tahtoa yleisiksi laeiksi. - Kun käytännön ja arvojen välillä syntyy ristiriitoja, on toimittava niin, että palvellaan parhaiten kokonaisuutta. Yhteiset arvokeskustelut ovat välttämättömiä niitä tarvitaan myös eduskunnassa. Kyse ei ole vain yhden budjettivuoden tarpeista eikä arvoja voi lukita hallitussopimukseen neljäksi vuodeksi. Yhden oikeus on toisen velvollisuus: Julkisen vallan on edistettävä terveyttä ja järjestettävä terveyspalveluja. Kansalaisen oma vastuu tarkoittaa velvollisuutta hoitaa omaa terveyttään omien voimiensa mukaisesti. - Terveys on hyvin epädemokraattista, sillä et voi valita omaa perimääsi etkä välttämättä saa käsiisi kaikkia elämässä tarvittavia kortteja. Ihmistä ei saa rankaista tai jaella heille erityisiä bonuksia sen mukaan, onnistuuko hän vaalimaan omaa terveyttään, linjaa arkkiatri. Arkkiatrin mukaan terveydenhuollon kehittäminen ei onnistu vain antamalla määräyksiä ylhäältä alaspäin tai ulkomaisia malleja soveltaen. Katseet on käännettävä terveydenhoidon sisälle ja mietittävä siellä mitä ja miten tehdään. Ensisijaisten asioiden selvittämiseksi on suoritettava priorisointia, jonka pohjana on perusteellinen arvokeskustelu, jossa määritellään terveydenhuollon tavoitteet. Yhteisten päämäärien asettamisen foorumiksi tarvitaan konsensuskokous, jossa käydään avointa vuoropuhelua keskinäisen kunnioituksen hengessä. - Professio on terveydenhuollossa toiminut ennenkin, tästä ovat hyvänä osoituksena Käypä hoito -suositukset ja hoitomenetelmien arviointi. Tutkittu tieto on saatava myös arvokeskusteluun ja poliittisten päätösten analysointiin. Hyvän terveydenhoitojärjestelmän arkkiatri kiteyttää Martti Kekomäen tapaan (2009). Se on: Tehokas. Se tuottaa hyötyä järkevin kustannuksin suhteessa voimavarojen vaihtoehtoisiin käyttötapoihin. Hoidot valitaan järkevästi tuhlailematta. Oikeudenmukainen. Sen tavoitteena on hoidon jakautuminen tarpeen mukaan. Tuloluokkia rasitetaan niiden suhteellisen maksukyvyn mukaan. Näiden periaatteiden yhteensovittaminen ei aina ole helppoa, koska on valittava markkinavoimien kilpailuideologian ja oikeudenmukaisuuden välillä. Taloudelliset arvot asetetaan usein oikeudenmukaisuuden edelle. Myös ihmisen omavastuu on lisääntynyt ja Suomessa se on jo valmiiksi korkealla tasolla. 21